ಕೊರೋನಾ ಮಾದರಿಯ ಹಂಟಾ ವೈರಸ್ ಕಾಣಿಸಿಕೊಂಡಿದ್ದ ನೌಕೆಯಲ್ಲಿ ಇಬ್ಬರು ಭಾರತೀಯರು

ನವದೆಹಲಿ: ಕೊರೋನಾ (Corona) ಮಾದರಿಯ ಹಂಟಾ ವೈರಸ್ (Hanta Virus) ಕಾಣಿಸಿದ್ದ ಹಡಗಿನಲ್ಲಿ ಇಬ್ಬರು ಭಾರತೀಯರಿದ್ದರು (Indians) ಎಂದು ತಿಳಿದುಬಂದಿದ್ದು, ಸದ್ಯ ಅವರ ಆರೋಗ್ಯದ ಬಗ್ಗೆ ಆತಂಕ ಸೃಷ್ಟಿಯಾಗಿದೆ.

150 ಜನರನ್ನು ಹೊತ್ತು ಅರ್ಜೆಂಟೀನಾದಿಂದ ಸ್ಪೇನ್‌ನತ್ತ ಹೊರಟಿದ್ದ ಹಡಗಿನಿಂದ ಮಾರ್ಗಮಧ್ಯದಲ್ಲಿ ಹಲವರು ಇಳಿದಿದ್ದರು. ಬಳಿಕ ಉಳಿದಿದ್ದವರಲ್ಲಿ 8 ಶಂಕಿತರ ಪೈಕಿ ಐವರಲ್ಲಿ ಸೋಂಕು ದೃಢಪಟ್ಟಿತ್ತು. ಇನ್ನೂ ಮೂವರು ಇದೇ ವೈರಸ್‌ನಿಂದಾಗಿ ಪ್ರಾಣವನ್ನೂ ಕಳೆದುಕೊಂಡಿದ್ದರು. ಈಗ ಅವರೆಲ್ಲರ ಜೊತೆ ಇದ್ದ ಭಾರತೀಯ ಸಿಬ್ಬಂದಿ ಸುರಕ್ಷಿತರಾಗಿದ್ದಾರೆಯೇ ಎಂಬುದು ಸ್ಪಷ್ಟವಿಲ್ಲ. ಮೇ 10ರಂದು ನೌಕೆ ಸ್ಪೇನ್ ತಲುಪಿದ ಬಳಿಕ ಅವರ ಆರೋಗ್ಯಸ್ಥಿತಿಯ ಬಗ್ಗೆ ಮಾಹಿತಿ ದೊರೆಯುವ ಸಾಧ್ಯತೆಯಿದೆ ಎನ್ನಲಾಗಿದೆ. ಇದನ್ನೂ ಓದಿ: ಬಹುಮತಕ್ಕೆ 2 ಸ್ಥಾನ ಕೊರತೆ – ‌ಇಂದೂ ದಳಪತಿ ವಿಜಯ್‌ ಪದಗ್ರಹಣ ಡೌಟ್!

ಭಾರತದಲ್ಲಿ ಹಂಟಾ ಆತಂಕ ಸದ್ಯಕ್ಕಿಲ್ಲ: ಐಸಿಎಂಆರ್
ರಾಷ್ಟ್ರೀಯ ನರವಿಜ್ಞಾನ ಸಂಸ್ಥೆ ನಿರ್ದೇಶಕ ಡಾ. ನವೀನ್ ಕುಮಾರ್ ವೈರಸ್ ಬಗ್ಗೆ ಭಾರತೀಯರು ಸದ್ಯಕ್ಕೆ ಭಯಪಡುವ ಅಗತ್ಯವಿಲ್ಲ. ಇಲಿಯಂತಹ ದಂಶಕಗಳ ತ್ಯಾಜ್ಯಗಳೊಂದಿಗೆ ಸಂಪರ್ಕಕ್ಕೆ ಬಂದವರಲ್ಲಷ್ಟೇ ಕಾಣಿಸಿಕೊಳ್ಳುವ ಈ ಸೋಂಕು ಕೊರೋನಾ ಹರಡುವುದಿಲ್ಲ ಎಂದು ಅಭಯ ನೀಡಿದ್ದಾರೆ. ಕೊರೋನಾದಷ್ಟು ತೀವ್ರ ಅಲ್ಲ ಎಂದು ಡಬ್ಲ್ಯುಹೆಚ್‌ಒ ಕೂಡ ಹೇಳಿದೆ.

ಹಂಟಾ ವೈರಸ್ ಎಂದರೇನು?
ಹಂಟಾ ವೈರಸ್ ಸಾಮಾನ್ಯವಾಗಿ ದಂಶಕಗಳಿಂದ ಅವುಗಳ ಮಲ, ಲಾಲಾರಸ ಅಥವಾ ಮೂತ್ರದ ಮೂಲಕ ಹರಡುತ್ತದೆ. ಇದು ತೀವ್ರ ಉಸಿರಾಟದ ಕಾಯಿಲೆಗೆ ಕಾರಣವಾಗಬಹುದು. ಹಂಟಾ ವೈರಸ್ ಪಲ್ಮನರಿ ಸಿಂಡ್ರೋಮ್‌ನ ಲಕ್ಷಣಗಳಲ್ಲಿ ಜ್ವರ, ಆಯಾಸ, ಉಸಿರಾಟದ ತೊಂದರೆ, ಒಣ ಕೆಮ್ಮು ಮತ್ತು ತ್ವರಿತ ಹೃದಯಬಡಿತ ಸೇರಿವೆ. ವೈರಸ್ ಸೋಂಕಿಗೆ ಒಳಗಾದ ಸುಮಾರು ಒಂದು ವಾರ ಅಥವಾ ಅದಕ್ಕಿಂತ ಹೆಚ್ಚಿನ ಸಮಯದ ನಂತರ ಪ್ರಾರಂಭವಾಗುತ್ತವೆ. ಇದು ಹರಡುತ್ತಿದ್ದಂತೆ, ಇದು ಮಾರಣಾಂತಿಕ ಸಮಸ್ಯೆಗಳಿಗೆ ಕಾರಣವಾಗಬಹುದು.

ಇದು ಹೇಗೆ ಹರಡುತ್ತೆ?
ಹಂಟಾ ವೈರಸ್ ಪಲ್ಮನರಿ ಸಿಂಡ್ರೋಮ್ ಒಂದು ವೈರಲ್ ಕಾಯಿಲೆಯಾಗಿದ್ದು, ಸೋಂಕಿತ ಇಲಿಗಳು, ಇಲಿಗಳ ಉಗುಳು, ಸೋಂಕಿತ ದಂಶಕದಿಂದ ಕಚ್ಚುವುದು ಅಥವಾ ಗೀರುಗಳು, ಮೂತ್ರ ಅಥವಾ ಮಲಕ್ಕೆ ಒಡ್ಡಿಕೊಂಡ ನಂತರ, ಮಲ ಹನಿಗಳನ್ನು ಒಳಗೊಂಡಿರುವ ಗಾಳಿ ಉಸಿರಾಟ ಮೂಲಕ ದೇಹವನ್ನು ಪ್ರವೇಶಿಸಿದರೆ ಹಂಟಾ ವೈರಸ್ ಬರುತ್ತದೆ. ಇದು ಆರಂಭದಲ್ಲಿ ಜ್ವರ ತರಹದ ಲಕ್ಷಣಗಳನ್ನು ಉಂಟುಮಾಡುತ್ತದೆ. ಇದು ದೇಹದಲ್ಲಿ ಹರಡಿಕೊಳ್ಳುತ್ತಿದ್ದಂತೆ ಇದು ಗಂಭೀರ ಅನಾರೋಗ್ಯ ಮತ್ತು ಸಾವಿಗೆ ಕಾರಣವಾಗಬಹುದು ಎನ್ನಲಾಗಿದೆ.ಇದನ್ನೂ ಓದಿ: ದೇಶದ ರಕ್ಷಣಾ ಪಡೆಗಳ ನೂತನ ಮುಖ್ಯಸ್ಥರಾಗಿ ಲೆಫ್ಟಿನೆಂಟ್ ಜನರಲ್ ರಾಜಾ ಸುಬ್ರಮಣಿ ನೇಮಕ

ಲಕ್ಷಣಗಳು:
101 ಡಿಗ್ರಿ ಫ್ಯಾರನ್‌ಹೀಟ್‌ಗಿಂತ ಹೆಚ್ಚಿನ ಜ್ವರ
ಶೀತ
ದಣಿವು
ಸ್ನಾಯು ನೋವು, ವಿಶೇಷವಾಗಿ ನಿಮ್ಮ ತೊಡೆಗಳು, ಸೊಂಟ ಮತ್ತು ಬೆನ್ನಿನ ಸುತ್ತಲೂ ನೋವು
ವಾಕರಿಕೆ, ವಾಂತಿ ಮತ್ತು ಅತಿಸಾರ ಸೇರಿದಂತೆ ಹೊಟ್ಟೆಯ ಸಮಸ್ಯೆಗಳು
ಚರ್ಮದ ದದ್ದು
ತಲೆನೋವು
ತಲೆತಿರುಗುವಿಕೆ

ಚಿಕಿತ್ಸೆ ಹೇಗೆ?
ಹಂಟಾ ವೈರಸ್ ಪಲ್ಮನರಿ ಸಿಂಡ್ರೋಮ್ ಅನ್ನು ಗುಣಪಡಿಸಬಹುದು. ಆದರೆ ಇದಕ್ಕೆ ಹೆಚ್ಚಾಗಿ ಐಸಿಯುನಲ್ಲಿ ಚಿಕಿತ್ಸೆ ನೀಡಲಾಗುತ್ತದೆ. ನಿಮ್ಮ ದೇಹಕ್ಕೆ ಹೆಚ್ಚಿನ ಆಮ್ಲಜನಕವನ್ನು ತಲುಪಿಸಲು ಆಮ್ಲಜನಕ ಚಿಕಿತ್ಸೆ, ನೀವು ಉಸಿರಾಡಲು ಸಹಾಯ ಮಾಡಲು ಯಂತ್ರ, ನಿಮ್ಮ ರಕ್ತದೊತ್ತಡವನ್ನು ಹೆಚ್ಚಿಸಲು ವ್ಯಾಸೊಪ್ರೆಸರ್‌ಗಳು, ವೈರಸ್‌ಗೆ ಚಿಕಿತ್ಸೆ ನೀಡಲು ಮತ್ತು ಅದು ಹರಡುವುದನ್ನು ತಡೆಯಲು ಆಂಟಿವೈರಲ್ ಔಷಧಿಗಳು, ನಿಮ್ಮ ಮೂತ್ರಪಿಂಡಗಳು ಕಾರ್ಯನಿರ್ವಹಿಸದಿದ್ದರೆ ನಿಮ್ಮ ರಕ್ತವನ್ನು ಫಿಲ್ಟರ್ ಮಾಡಲು ಡಯಾಲಿಸಿಸ್ ಹಾಗೂ ನಿಮ್ಮ ರಕ್ತದಿಂದ ಇಂಗಾಲದ ಡೈಆಕ್ಸೈಡ್ ಅನ್ನು ತೆಗೆದುಹಾಕಲು ಮತ್ತು ಆಮ್ಲಜನಕವನ್ನು ಸೇರಿಸಲು ಇಸಿಎಂಓ ಅಗತ್ಯವಿದೆ.ಇದನ್ನೂ ಓದಿ: ರಾಯಚೂರು | ಮಹೀಂದ್ರಾ ಥಾರ್ ಹರಿದು ವಿದ್ಯಾರ್ಥಿನಿ ಸ್ಥಳದಲ್ಲೇ ಸಾವು